Már ezután többet járok
Már ezután többet járok
          Gyulába,
Oda vagyon az én rózsám
          Bezárva.

Irok neki egy szomorú
          Levelet,
Szabadúlj meg, édes rózsám,
          Ha lehet.

Adj egy csókot szép galambom,
          S elmehetsz,
Hogy mondhassam, nálam nélkül
          Nem élhetsz.

Elszakadott a kezkenőm,
          A veres,
Elhagyott a szép szeretőm,
          A kedves.

Elszakadott a papucsom,
          A piros,
Elhagyott a szép szeretőm,
          A csinos.

Gyula vára, add vissza te
          Nekem őt,
Vagy csináltass számomra egy
          Temetőt.
Népköltészet